СЕЛДЕН ЗАРДАП ШЕККЕНДЕРГЕ КӨМЕК ЕСЕПШОТЫ АШЫЛДЫ
"СЕЛДЕН ЗАРДАП ШЕККЕНДЕРГЕ КӨМЕК ЕСЕПШОТЫ АШЫЛДЫ" | "https://abai.kz/post/40752"
TITLE: СЕЛДЕН ЗАРДАП ШЕККЕНДЕРГЕ КӨМЕК ЕСЕПШОТЫ АШЫЛДЫ
URL: https://abai.kz/post/40752
META: "СЕЛДЕН ЗАРДАП ШЕККЕНДЕРГЕ КӨМЕК ЕСЕПШОТЫ АШЫЛДЫ" | "https://abai.kz/post/40752"
DATE: 24.07.2015
AUTHOR(s): Абай-Ақпарат
TOTAL WORDS: 161
TEXT: Алматы қаласында сел тасқынынан зардап шеккендерге көмек көрсететін штаб құрылды, деп хабарлады ҚР ІІМ Төтенше жағдайлар комитетінен. «Алматы қаласының Өңірлік кәсіпкерлер палатасы сел ағынынан зардап шеккендерге көмек көрсету үшін штаб құрды. Ол Алматы қаласы Достық даңғылы, 160 мекенжайы бойынша Кәсіпкерлерді қолдау орталығында орналасқан (тел. 8 727 331 01 33). Штабта азық-түлік, киім және т.б. жиналады. Штабтың жұмыс уақыты сағат 9.00-ден 21.00-ге дейін», делінген хабарламада. Сондай-ақ зардап шеккендерге қаржылай көмек көрсетушілер үшін RBK BANK, ИИК KZ 088210339812162864 есепшоты ашылған. Сонымен қатар зардап шеккендерге қолдау көрсету үшін бірқатар әншілер қайырымдылық концертін бермек. Бұған қоса мұқтаж жандарға жәрдем беруге түрлі қоғамдық бастамалар көтеріліп жатыр. Естеріңізге салатын болсақ, өтенше оқиға  23 шілде күні түнгі сағат 03:00 шамасында орын алып, көлдегі бөгеттің бұзылуынан 40 мың текше метр су асқан. Тасқын су Қарғалы өзеніне құйып, одан асқан су Алматы қаласының үш ауданын ішінара басып өтті. Соның ішінде Наурызбай ауданы сел тасқынынан көбірек жапа шегіп отыр. Сонымен бірге Қарғалы өзені бөгеті маңынан 1036 адам қауіпсіз жерге шығарылды. Абай-ақпарат
